**Sininauha Oy & Sininauhasäätiö**

**Hyvä Naapuri – verkostokokouksen muistio**

**30.1.2018, Ruusulankatu 10, klo 17–18:30**

Puheenjohtaja: Naapurustotyöntekijä Paula Ahonen, Sininauhasäätiö

Sihteeri: Naapurustotyöntekijä Sonja Varonen, Sininauhasäätiö

1. **Tilaisuuden avaus**

Tilaisuus alkoi puheenjohtajan alkusanoilla sekä Ruusulankatu 10:n asukkaiden ja toimintatila Spotin yhteisellä musiikkisesityksellä.

1. **Esittelykierros**

Tilaisuuteen osallistui lähialueen viisi naapuria, joista yksi henkilö toimi myös Töölö-seuran edustajana, viisi Ruusulankatu 10:n asukasta, yksi lähialueen yrittäjä, lähipoliisi Pertti Haapiainen sekä Michaela Söderström Helsingin poliisilaitoksen ennalta estävästä toiminnasta ja sovittelija Jens Gellin Naapuruussovittelun keskuksesta. Lisäksi paikalla oli kaksi opiskelijaa sekä Sininauhasäätiön sekä Sininauha Oy:n henkilökuntaa.

Tilaisuudessa kierrätettiin nimilista, jonka avulla päivitettiin Hyvä naapuri –verkoston sähköpostilistaa.

1. **Ruusulankadun asumispalvelupäällikkö Jari-Juhani Helakorpi kertoi asumispalveluyksikön kuulumiset**
   1. Sininauha Oy:n ja Ruusulankadun pitkäaikainen työntekijä Piia Kotoaro on aloittanut Ruusulankadun palveluvastaavana syyskuussa 2017. Pitkäaikainen asumispalvelupäällikkö Martta Viisanen on opintovapaalla ja häntä sijaistaa Jari-Juhani Helakorpi, joka on myös Mäkelänkadun asumispalveluyksikön päällikkö.

* 1. Esitelty asumispalveluyksikön asiakasvaihtuvuuden tilastoa vuodelta 2017: 11 uutta asukasta muuttanut taloon vuoden sisällä. Ulos muuttaneita henkilöitä on 13, joista muuhun vuokra-asumiseen siirtynyt kuusi henkilöä. Yksi henkilö on lähtenyt vankilaan, kahden henkilön jatkoasuminen ei ole tiedossa ja yksi henkilö muuttanut Sininauha Oy:n hajasijoitettuun tukiasuntoon, kaksi henkilöä uloskirjattu ja yksi henkilö muuttanut toiseen asumispalveluyksikköön. Yksi asukas on kuollut luonnollisesti.
  2. Helakorpi esitellyt päivitetyt asumisen säännöt, jotka astuneet voimaan 29.1.18. Sääntömuutokset koskevat mm. vierailukäytäntöjä, jotka ovat kiristyneet siten, että yksikössä vierailuaika on klo 08-21, ja yövieraista on aina sovittava erikseen henkilökunnan kanssa. Sääntömuutoksista on tiedotettu myös lähipoliisia ja hätäkeskusta.

Naapuri esittänyt kysymyksen kuinka asukkaat ovat ottaneet vierailurajoitukset vastaan. Helakorpi kertoi, että sääntömuutoksia pohjustettu muun muassa asukaskyselyillä. 67% asukkaista ollut vierailurajoitusten puolesta. Ensimmäinen ilta uusilla säännöillä oli sujunut hyvin.

* 1. Vuoden 2018 painopisteet: Osallisuus ja osallisuuden kehittäminen, mm. asukkaiden vertaistoiminnan kehittäminen. Seuraava Verto-koulutus asukkaille alkamassa 19.2. Koulutus järjestetään Ruusulankadun asumispalveluyksikössä ja se sisältää mm. ensiapu-, hygienia-, sekä asiointikoulutusta. Sininauhasäätiön projektityöntekijä Jaakko Nissilä esitellyt lyhyesti Verto-toimintaa.

1. **Sininauhasäätiön toimintatila Spotin kuulumiset: ohjaajat Kirsi Suomi sekä Lauri Piiparinen**

Toimintatila Spotti on kaikille avoin matalan kynnyksen kohtaamispaikka, missä on arkipäivisin tarjolla ilmainen aamiainen. Spotin toimintaan osallistuu 35-45 kävijää päivässä, joista suurin osa Ruusulankadun asumispalveluyksikön asukkaita tai heidän vieraitaan. Spotissa on myös aktiivista vertaistoimintaa (vertaisohjaajat hoitavat mm. neulojen ja ruiskujen vaihtoa).

1. **Sininauhasäätiön pastori Pasi Marttinen kertoi Sininauhasäätiön hengellisestä työstä**

Sininauhasäätiössä käynnistynyt hengellinen työ 2017 keväällä ja yhteistyötä tehdään aktiivisesti eri kristillisten seurakuntien kanssa. Toimintatila Spotin alakertaan on suunnitteilla kellarikirkon rakentaminen, ns. matalan kynnyksen kirkko, jonka tilaisuudet tulevat olemaan avoimia kaikille. Läheisryhmä päihteidenkäyttäjien omaisille käynnistymässä viikolla 10 yhteistyössä Sininauhaliiton kanssa.

1. **Sininauha Oy:n myynti- ja markkinointijohtaja Maritta Matintalo kertoi Sininauha-konsernin kuulumiset**
   1. Puitesopimus päättymässä vuoden 2018 loppuun, mutta Helsingin kaupunki päättänyt käyttää optiomahdollisuuden ja jatkaa palvelun ostamista seuraavat kaksi vuotta olemassa olevan sopimuksen puitteissa. Toiminta tulee näin ollen Ruusulankadun asumispalveluyksikössä jatkumaan samanlaisella sopimuksella vuoden 2020 loppuun saakka. Kilpailutusasiat herättäneet keskustelua naapurustossa, jossa sopimuskausia pidetty lyhyinä.
   2. Naapurustosta esitetty kysymys liittyen kaupungin kaavoituskatsaukseen. Sininauhasäätiön naapurustotyöntekijä Paula Ahonen kertoi tarkistaneensa asian tilannetta samana päivänä toimitusjohtaja Henri Pelkoselta, joka kertoi, että kaavoitusasiassa ei ole tapahtunut mitään uutta viime naapuri-illan jälkeen, jolloin kerrottiin, että Sibeliuksenkatu 6-tontti on Sininauhasäätiön omistuksessa, mutta Sininauhasäätiöllä ei ole intressiä rakennuttamiseen, vaan tarkoituksena on etsiä siihen yhteistyökumppani. Sininauhasäätiö ei siis ole aikeissa käyttää tonttia omaan palvelutuotantoon, vaan käyttötarkoitus riippuu tulevan, mahdollisen yhteistyökumppanin ja kaupungin tarpeista. Matintalo lisäsi, ettei rakennutuksen suhteen uutta tietoa ole, eikä Sininauhasäätiöllä ole rakennusintressejä. Tiedotus asiasta pyritään edelleen pitämään mahdollisimman avoimena.
   3. Naapuri esittänyt kysymyksen Sininauhakonsernin voitoista/tappiosta. Matintalo kertonut tilinpäätöksen vuodelta 2017 olevan vielä kesken. Sininauha Oy on yhteiskunnallinen yritys, joka käyttää suurimman osan voitoistaan yhteiskunnallisten haasteiden ratkaisemiseen. Tavoitteena Oy:n puolella on pysyä plussalla ja saavutetusta tuloksesta menee aina puolet Sininauhasäätiölle toiminnan kehittämiseen. Osa tuotosta ohjautuu mm. kiinteistöhuollollisiin toimiin kuten remontointiin. Asukkaidemme asunnot pyritään pitämään tasokkaina ja viihtyisinä.

1. **Uutiskirje ja uudistuneet nettisivut**

Sininauha Oy:n sekä Sininauhasäätiön viestintäpäällikkö Sari Saaristo esitteli uudistuneita nettisivuja. Hän kertoi myös ajankohtaisia asioita esittelevästä avoimesta uutiskirjeestä, jota on mahdollisuus tilata osoitteesta [www.sininauhakoti.fi/uutiskirjeen-tilaus/](http://www.sininauhakoti.fi/uutiskirjeen-tilaus/) tai [www.sininauhasaatio.fi/uutiskirjeen-tilaus/](http://www.sininauhasaatio.fi/uutiskirjeen-tilaus/) .

1. **Naapurustotyön kuulumiset**
   1. Sininauhasäätiön Koti kaikille –hankkeen naapurustotyöntekijä Paula Ahosen työparina aloittanut tammikuussa Sonja Varonen. Sonja esittäytynyt ja kertonut tekevänsä osittain työtä myös Sininauha Oy:n Kotiin vietävissä palveluissa. Sonja ja Paula työskentelevät valtakunnallisessa Koti kaikille- hankkeessa naapurustotyön kehittäjinä. Yhtenä tavoitteena on naapurustotyön mallien juurruttaminen myös hajasijoitetun asumisen puolelle. Yhtenä tehtävänä on tarjota tukea ”arjen” naapurustotyön toteuttamiseen Ruusulankadun asumispalveluyksikössä.
   2. Naapurustotyö kuuluu osaksi Ruusulankadun asumispalveluyksikön arkea, jonka toteuttamiseen osallistuu koko työyhteisö ja talon aktiiviasukkaat. Naapurustotyön vastaava työntekijä on sairaanhoitaja Mika Merenheimo, mutta toimintamalli on tiivis osa koko yhteisön toimintaa. Talon asukkaat ovat myös aktiivisesti mukana naapurustotyön toteuttamisessa.
2. **Naapuruston kuulumiset**
   1. Naapuri ilmoittanut asuintalonsa seinässä olevista töhryistä ja painottanut ettei tiedä kuka töhryjen tekijä on. Aiemmassa Hyvä naapuri –illassa ollut kuitenkin puhetta, että Ruusulankadun asumispalveluyksikön työvalmentajaan voi olla yhteydessä töhryjen poistamiseksi. Kerrottu kuitenkin, että maaliskuussa työvalmentaja on vaihtumassa ja tietoa jatkajasta tai hänen tietotaidostaan töhryjen poistamisen suhteen ei ole. Jatkossa yksikön läheisyydessä olevista töhryistä voi ilmoittaa infoon (046-6021105), josta viestiä voidaan viedä eteenpäin tulevalle työvalmentajalle.
   2. Naapurustosta esitetty kannustava toive, että myös asumispalveluyksikön asukkaat rohkeasti edustavat itseänsä ja koko asumisyhteisöänsä. Toinen naapuri kommentoi, että on positiivista kuulla vierailusääntöjen muuttumisesta. Suurinta häiriötä hänen mukaansa ovat tuottaneet sinnikkäät kadulla huutelijat, jotka pyrkivät sisälle taloon. Palvelupäällikkö Helakorpi kommentoinut, että vieraiden tottuminen uusiin sääntöihin vienee muutaman kuukauden. Työryhmässä pyritään vahvistamaan tehokkaampaa puuttumista kadulla tapahtuvaan huuteluun. Aina kun naapuri soittaa häiriöstä, tai esimerkiksi kaupasta tulee yhteydenotto, nämä asiat tilastoidaan. Myös jokaisella ympäristökierroksella tehdyt havainnot tilastoidaan ja niistä menee raportti naapurustotyöntekijöille sekä yksikön päällikölle. Maritta Matintalo kertonut myös yhteistyön lähipoliisin kanssa olevan tiivistä ja hyvää.
   3. Keskustelussa tullut esille myös kokemuksia lapsiperheiltä, kokemukset vaihtelevia talon sijainnista riippuen. Osassa lähialueen lapsiperheistä koetaan pelkoa, koska lapset ovat joutuneet todistamaan ikäviä tapahtumia. Naapurustotyöntekijä Ahonen kertoi asiaan liittyen 1. & 2.-luokkalaisille suunnatuista oppitunneista, joita toteutetaan säännöllisesti Töölön ala-aseella. Toimintaa koordinoi Helsingin kaupungin turvallisuus ja valmiusyksikkö.
   4. Tullut esille havainto, että alueella liikkuu koululaisia jotka tekevät ilkivaltaa. Keskusteltu vaikuttaako kasvaneeseen ilmiöön alueelta lakkautettu nuorisotalon toiminta.
3. **Lähipoliisin puheenvuoro**
   1. Lähipoliisi Pertti Haapiainen kertoi, että poliisin tekemiä kiinniottoja on Töölön alueella tehty hieman edellisvuotta enemmän. Tämä voi johtua monesta eri tekijästä, kuten valvonnan tehostamisesta alueella sekä ilmoituskynnyksen madaltumisesta. Varkauksien suhteen Haapiainen arvioi tilanteen liittyvän suurelta osin muutamaan tapanäpistelijään.
   2. Töölö-seuran edustaja tuonut esille, että vinttikomeroihin ollut Töölönkadulla murtoja yhden asuinrakennuksen rapussa. Toinen naapuri kertonut summereiden aiheettomasta soittelusta toisessa talossa. Joillakin naapureilla on kokemus, että kaupassa on usein levotonta. Ruusulankadun asumispalveluyksikön asukas toi esille, että myös he itse ovat puuttuneet kaupoissa tapahtuviin häiriöihin.
   3. Haapiainen puhunut yhteistyön ja tiedottamisen mahdollisuudesta lähialueen koulujen kanssa, mikäli teinilapsien tihutyöt alueella vaikuttavat ilmiöltä.
4. **Muut asiat**
   1. Naapuruston pyynnöstä asumispalvelupäällikkö Helakorpi tarkentanut käytännön toteutusta vierailukäytännön rajaamisesta: Pääovesta ei pääse mihinkään vuorokauden aikaan sisään ilman henkilökunnan oven avausta.
   2. Sovittelija Jens Gellin tuonut esiin ajatuksen ”Mitä parempi fiilis rappukäytävällä, sitä turvallisempi olo..”

Keskusteltu aiheesta yhdessä ja pohdittu alueen kaipaavan yhteisöllisyyttä luovia toimia. Keskustelussa syntynyt idea Töölön oman korttelitapahtuman järjestämisestä. Oltu yhteisesti sitä mieltä, että alueen ”hyviä elämän ääniä” tulee yhteisvoimin vahvistaa. Ideaan päätettiin tarttua ja lähteä viemään sitä eteenpäin.

* 1. Hyvä naapuri –illan muistio julkaistaan sähköpostilistan lisäksi Sininauhan nettisivulla kaikille avoimesti luettavaksi.